ลงทุนสะสม
ในภาวะดอกเบี้ยขาลงอย่างนี้ หลายคนคงที่จะหาทางเลือกการลงทุนรูปแบบใหม่ๆ ที่มีโจทย์ว่าได้ผลตอบแทนดี เงินต้นไม่สูญ และไม่มีความเสี่ยง
15 มิ.ย. 2559

ในภาวะดอกเบี้ยขาลงอย่างนี้ หลายคนคงที่จะหาทางเลือกการลงทุนรูปแบบใหม่ๆ ที่มีโจทย์ว่าได้ผลตอบแทนดี เงินต้นไม่สูญ และไม่มีความเสี่ยง
การสะสมเหรียญและธนบัตรที่ระลึกก็เป็นทางเลือกน่าลงทุน จากการสำรวจตลาดพบว่าเหรียญหรือธนบัตรที่ระลึกที่ออกมาแต่ละครั้งจะมีประชาชน นักสะสมที่ชื่นชอบ รวมทั้งกลุ่มที่ทำธุรกิจเกี่ยวการขายของสะสมของที่ระลึกต้องการที่จะแลกซื้อไปจำนวนมาก และที่ผ่านมาราคาไม่เคยตก
เพียงแต่เราต้องอดทนที่จะไปต่อคิวแลก และเพียงแค่ออกมาไม่กี่วัน ราคาก็ขยับขึ้น 10-20% ลองคิดดูว่าถ้าเก็บไว้สักระยะหนึ่งราคาก็ต้องขึ้นเป็นธรรมดา
ในช่วงนี้มีธนบัตรที่ระลึกเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสฉลองสิริราชสมบัติครบ 70 ปีราคา 100 บาท สามารถขอแลกได้ที่ธนาคารพาณิชย์ทุกแห่ง ซึ่งขณะนี้ราคานอกตลาดก็ขึ้นไปเป็น 120-150 บาทแล้ว
นอกจากนี้ ยังมีเหรียญกษาปณ์ที่ระลึกเฉลิมพระเกียรติครองราชย์ 70 ปี และเหรียญกษาปณ์ที่ระลึกช้างไทย ถ้ามีโอกาสก็เริ่มที่จะสะสมเพื่อการลงทุนหรือเก็บไปที่ระลึกได้นะคะ